Restaurant owner pours hot oil on a customer সুস্বাদু খাদ্য খাবলৈ বুলি এখন ৰেস্তোঁৰাত সোমাইছিল এগৰাকী ব্যক্তি। খাদ্য অৰ্ডাৰ দিলে। যথা সময়ত খাদ্য আহি উপস্থিত হ'ল টেবুলত। কিন্তু খাদ্য মুখত দি নাপালে মনে বিচৰা সোৱাদ। তাকে লৈ গ্ৰাহকে অভিযোগ উত্থাপন কৰিলে ৰেস্তোঁৰাৰ মালিকৰ আগত। খাদ্যৰ দামক লৈও উত্থাপন কৰিলে প্ৰশ্ন।
ইয়াকে লৈ দুয়োৰে মাজত আৰম্ভ হ'ল তৰ্কা-তৰ্কিৰ। এফালে গ্ৰাহকৰ অসন্তুষ্টি আৰু আনফালে মালিকৰ দম্ভ। পৰিণতিত ৰেস্তোঁৰাৰ মালিকে পাকঘৰৰ পৰা উতলি থকা গৰম তেল আনি ঢালিলে গ্ৰাহকৰ গাত।
এই ঘটনা উৰিষ্যাৰ কটক চহৰৰ পৰা ৪৫ কিলোমিটাৰ নিলগত থকা এখন বজাৰৰ। আৰক্ষী সূত্ৰই জনোৱা মতে যোৱা দেওবাৰে প্ৰসেনজিৎ পৰিদা নামৰ এগৰাকী ৪৮ বছৰ বয়সীয়া ব্যক্তি খাদ্যৰ জুতি লবলৈ আহি খাদ্যৰ সোৱাদ নথকাৰ অভিযোগত ৰেস্তোঁৰাখনৰ মালিকৰ লগত তৰ্ক যুদ্ধত লিপ্ত হয়।
ইপিনে ৰেস্তোঁৰাৰ মালিকেও অভিযোগক গুৰুত্ব সহকাৰে লোৱাৰ সলনি উলটি ধৰে গ্ৰাহকজনক। অৱশেষত ৰেস্তোঁৰাৰ মালিকে খঙৰ ভমকত গ্ৰাহকজনৰ গাত গৰম তেল ঢালি দিয়ে।
লগতে পঢ়কঃ সস্তা দামত আপেল ক্ৰয় কৰি চৰা দামত বিক্ৰী কৰিছে মোডীৰ বন্ধু আদানীয়ে; কাৰ অভিযোগ?
অসহ্য যন্ত্ৰণাত চিৎকাৰ কৰি উঠা গ্ৰাহকজনক স্থানীয় লোকৰ তৎপৰতাত ততাতৈয়াকৈ স্থানীয় চিকিৎসালয়ত ভৰ্তি কৰা হয়। সম্প্ৰতি সংকটজনক অৱস্থাত চিকিৎসাধীন হৈ আছে ভুক্তভোগী গ্ৰাহক প্ৰসেনজিৎ পৰিদা।
জানিব পৰা মতে, যোৱা দেওবাৰে বালিচন্দ্ৰপুৰ থানাত ৰেস্তোঁৰাখনৰ মালিকৰ বিৰুদ্ধে ৰুজু হৈছে এটি গোচৰ।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
